સૌરાષ્ટ્ર બાદ દક્ષિણ ગુજરાતમાં પણ મેઘરાજાની ધમાકેધાર એન્ટ્રી થઇ ગઇ છે. રાજકોટના ગોડલમાં તોફાની પવન સાથે વરસાદની પધરામણી થઇ હતી. વરસાદના આગમથી ભારે ગરમીમાંથી લોકોને રાહત મળી છે. રાજકોટના વસાવડ ગામ સહિત અનેક વિસ્તારોમાં ભારે વરસાદ પડ્યો હતો. વાતાવરણમાં પલટાની સાથે સાથે અનેક વિસ્તારોમાં વરસાદી ઝાપટાં પડ્યા હતા. વરસાદના પગલે લોકોએ કાળઝાળ ગરમીમાંથી રાહત મેળવી હતી. જ્યારે ખેડૂતોમાં પણ આનંદની લાગણી છવાઇ ગઇ હતી.